**Projekto − 2**

 **lyginamasis variantas**

**LIETUVOS RESPUBLIKOS**

**CIVILINIO KODEKSO 2.18, 2.19, 3.8, 3.18, 3.24, 3.37, 3.66, 3.138, 3.139, 3.140, 3.142, 3.143, 3.144, 3.145, 3.147, 3.152, 3.157, 3.167, 3.220, 4.255 STRAIPSNIŲ PAKEITIMO, 3.19, 3.20, 3.21, 3.22, 3.23, 3.25 STRAIPSNIŲ IR KODEKSO TREČIOSIOS KNYGOS VIII DALIES PRIPAŽINIMO NETEKUSIAIS GALIOS**

**ĮSTATYMAS**

2015 m. d. Nr.

Vilnius

**1 straipsnis. 2.18 straipsnio pakeitimas**

Pakeisti 2.18 straipsnio 6 punktą ir jį išdėstyti taip:

„6) tėvystės ~~(motinystės)~~ pripažinimą, ~~ir~~ **tėvystės (motinystės)** nustatymą **ir tėvystės (motinystės) nuginčijimą**;“.

**2 straipsnis. 2.19 straipsnio pakeitimas**

Pakeisti 2.19 straipsnį ir jį išdėstyti taip:

„2.19 straipsnis. Civilinės būklės aktų registravimo tvarka

~~1. Civilinės būklės aktus, išskyrus partnerystę, registruoja civilinės metrikacijos įstaigos, padarydamos atitinkamą įrašą civilinės būklės aktų įrašų knygose ir asmeniui išduodamos atitinkamo akto įrašo liudijimą.~~

~~2. Civilinės būklės aktų registravimo, aktų įrašų keitimo, papildymo ir ištaisymo tvarką nustato šio kodekso trečioji knyga.~~

**Civilinės būklės aktai, išskyrus partnerystę, registruojami Lietuvos Respublikos civilinės būklės aktų registravimo įstatymo nustatyta tvarka.**“

**3 straipsnis. 3.8 straipsnio pakeitimas**

Pakeisti 3.8 straipsnio 3 dalį ir ją išdėstyti taip:

„3. **Lietuvos Respublikos civilinės būklės aktų registravimo įstatymo nustatyta tvarka** ~~Paduotas~~ **paduotas** ~~nustatytos formos~~ prašymas ~~civilinės metrikacijos įstaigai~~ įregistruoti santuoką laikomas viešu susitarimu tuoktis.“

**4 straipsnis. 3.18 straipsnio pakeitimas**

Pakeisti 3.18 straipsnį ir jį išdėstyti taip:

„3.18 straipsnis. ~~Prašymas įregistruoti santuoką~~ **Santuokos sudarymas**

~~Asmenys, norintys susituokti, paduoda prašymą įregistruoti santuoką šio kodekso 3.299 straipsnio nustatyta tvarka.~~ **Santuoka sudaroma norintiems susituokti asmenims padavus prašymą įregistruoti santuoką ir ją įregistravus Lietuvos Respublikos civilinės būklės aktų registravimo įstatymo arba šio kodekso 3.24 straipsnio nustatyta tvarka.**“

**5 straipsnis. 3.19, 3.20, 3.21, 3.22 ir 3.23 straipsnių pripažinimas netekusiais galios**

Pripažinti netekusiais galios 3.19, 3.20, 3.21, 3.22 ir 3.23straipsnius.

~~3.19 straipsnis. Prašymo įregistruoti santuoką viešas skelbimas~~

~~Prašymo įregistruoti santuoką padavimo faktas viešai skelbiamas šio kodekso 3.302 straipsnio nustatyta tvarka.~~

~~3.20 straipsnis. Santuokos sudarymo sąlygų įvykdymo patvirtinimas~~

~~1. Norintys susituokti asmenys, paduodami prašymą įregistruoti santuoką, privalo raštu patvirtinti, kad yra įvykdytos visos šio kodekso 3.12-3.17 straipsniuose nustatytos santuokos sudarymo sąlygos.~~

~~2. Civilinės metrikacijos įstaigos pareigūnai, prieš įregistruodami santuoką, privalo patikrinti, ar yra įvykdytos visos šio kodekso 3.12-3.17 straipsniuose nustatytos santuokos sudarymo sąlygos.~~

~~3.21 straipsnis. Norinčių susituokti asmenų sveikatos tikrinimas~~

~~1. Norintiems susituokti asmenims, padavusiems prašymą įregistruoti santuoką, civilinės metrikacijos įstaigos pareigūnai pasiūlo pasitikrinti sveikatą ir iki santuokos įregistravimo dienos pateikti Vyriausybės įgaliotos institucijos nustatytos formos sveikatos dokumentą.~~

~~2. Sveikatos dokumento nepateikimas nėra kliūtis įregistruoti santuoką.~~

~~3. Vieno iš norinčių tuoktis asmenų nepranešimas kitam apie tai, kad jis serga venerine liga arba AIDS, yra pagrindas santuoką pripažinti negaliojančia.~~

~~3.22 straipsnis. Prašymas dėl kliūčių sudaryti santuoką~~

~~1. Bet kuris suinteresuotas asmuo turi teisę raštu pareikšti civilinės metrikacijos įstaigai, paskelbusiai apie prašymą įregistruoti santuoką, kad yra šioje knygoje numatytų kliūčių sudaryti santuoką.~~

~~2. Civilinės metrikacijos įstaigos pareigūnas, gavęs prašymą dėl kliūčių sudaryti santuoką, atideda santuokos registravimą ir įpareigoja prašymą padavusį asmenį per tris dienas pateikti rašytinius prašyme nurodytų faktų įrodymus. Jeigu asmuo per tris dienas tokių įrodymų nepateikia, santuoka registruojama bendra tvarka.~~

~~3. Jeigu pateikiami rašytiniai įrodymai apie esančias kliūtis sudaryti santuoką, civilinės metrikacijos įstaigos pareigūnas sustabdo santuokos registravimą ir, jei kyla ginčas, išaiškina norintiems tuoktis asmenims jų teisę kreiptis į teismą dėl tokio prašymo paneigimo. Tokiais atvejais santuoka registruojama tik tada, kai norintys tuoktis asmenys pateikia civilinės metrikacijos įstaigai įsiteisėjusį teismo sprendimą, kuriuo prašymas dėl kliūčių sudaryti santuoką yra paneigtas kaip nepagrįstas.~~

~~4. Jeigu teismas savo sprendimu prašymą dėl kliūčių sudaryti santuoką pripažįsta nepagrįstu, tai norintys tuoktis asmenys, o po santuokos sudarymo – sutuoktiniai turi teisę per vienerius metus nuo tokio teismo sprendimo įsiteisėjimo dienos reikalauti tiesioginių nuostolių atlyginimo iš prašymą dėl kliūčių sudaryti santuoką padavusio asmens, išskyrus atvejus, kai prašymą buvo padavę vieno iš sutuoktinių tėvai ar prokuroras.~~

~~3.23 straipsnis. Santuokos įrodymas~~

~~1. Civilinės metrikacijos įstaiga, įregistravusi santuoką, išduoda santuokos liudijimą.~~

~~2. Santuokos akto įrašas ir jo pagrindu išduotas santuokos liudijimas yra santuokos įrodymas.~~

**6 straipsnis. 3.24 straipsnio pakeitimas**

Pakeisti 3.24 straipsnį ir jį išdėstyti taip:

„3.24 straipsnis. Santuokos sudarymas bažnyčios (konfesijų) nustatyta tvarka

1. Bažnyčios (konfesijų) nustatyta tvarka santuoka sudaroma pagal atitinkamos religijos (kanonų) teisės nustatytą procedūrą.

2. Santuokos sudarymas bažnyčios (konfesijų) nustatyta tvarka sukelia tokias pat teisines pasekmes kaip ir santuokos sudarymas civilinės metrikacijos įstaigoje **Lietuvos Respublikos civilinės būklės aktų registravimo įstatymo nustatyta tvarka**, jeigu:

1) nebuvo pažeistos šio kodekso 3.12–3.17 straipsniuose nustatytos santuokos sudarymo sąlygos;

2) santuoka buvo sudaryta pagal Lietuvos Respublikoje įregistruotų ir valstybės pripažintų religinių organizacijų kanonų nustatytą procedūrą;

3) santuokos sudarymas bažnyčios (konfesijų) nustatyta tvarka buvo įtrauktas į apskaitą civilinės metrikacijos įstaigoje ~~šios knygos~~ **Lietuvos Respublikos civilinės būklės aktų registravimo įstatymo** nustatyta tvarka.

**3. Jei santuoka sudaryta bažnyčios (konfesijų) nustatyta tvarka, religinė bendruomenė ar religinė bendrija privalo per dešimt dienų po tokios santuokos sudarymo pateikti santuokos sudarymo vietos civilinės metrikacijos įstaigai Lietuvos Respublikos teisingumo ministro (toliau – teisingumo ministras) nustatytos formos pranešimą apie santuokos sudarymą bažnyčios (konfesijų) nustatyta tvarka. Tokiu atveju santuoka laikoma sudaryta nuo jos sudarymo bažnyčios nustatyta tvarka dienos.**

**4. Jeigu per šio straipsnio 3 dalyje nustatytą terminą pranešimas apie santuokos sudarymą bažnyčios nustatyta tvarka nepateikiamas, santuoka laikoma sudaryta nuo tos dienos, kai ji buvo įtraukta į apskaitą civilinės metrikacijos įstaigoje.**“

**7 straipsnis. 3.25 straipsnio pripažinimas netekusiu galios**

Pripažinti netekusiu galios 3.25 straipsnį.

~~3.25 straipsnis. Bažnyčios (konfesijų) nustatyta tvarka sudarytų santuokų oficiali apskaita~~

~~Bažnyčios (konfesijų) nustatyta tvarka sudarytos santuokos įtraukiamos į oficialią apskaitą šio kodekso 3.304 straipsnio nustatyta tvarka.~~

**8 straipsnis. 3.37 straipsnio pakeitimas**

1. Pakeisti 3.37 straipsnio 1 dalį ir ją išdėstyti taip:

„1. Santuoka gali būti pripažinta negaliojančia, jeigu buvo pažeistos šio kodekso 3.12–3.17 straipsniuose nustatytos santuokos sudarymo sąlygos, taip pat šio kodekso ~~3.21 straipsnio 3 dalyje,~~ 3.39 ir 3.40 straipsniuose numatytais pagrindais **arba jeigu vienas iš norinčių tuoktis nepranešė kitam apie tai, kad jis serga lytiškai plintančia liga arba AIDS**.“

2. Pakeisti 3.37 straipsnio 4 dalį ir ją išdėstyti taip:

„4. Teismas ~~privalo per tris darbo dienas po~~ **ne vėliau kaip kitą darbo dieną** **nuo** teismo sprendimo~~, kuriuo santuoka pripažinta~~ pripažinti **santuoką** negaliojančia~~, pripažinti santuoką~~ įsiteisėjimo **dienos** **privalo** **elektroninių ryšių priemonėmis** išsiųsti ~~jo nuorašą santuoką įregistravusiai~~ **sprendimą** **santuoką įregistravusiai** civilinės metrikacijos įstaigai.“

**9 straipsnis. 3.66 straipsnio pakeitimas**

Pakeisti 3.66 straipsnio 2 dalį ir ją išdėstyti taip:

„2. Teismas ~~per tris darbo dienas po~~ **ne vėliau kaip kitą darbo dieną** **nuo** teismo sprendimo nutraukti santuoką įsiteisėjimo dienos privalo **elektroninių ryšių priemonėmis** išsiųsti ~~sprendimo kopiją~~ **sprendimą** ~~teismo buvimo vietos~~ **santuoką įregistravusiai** civilinės metrikacijos įstaigai~~kuri įregistruoja santuokos nutraukimo faktą~~.“

**10 straipsnis. 3.138 straipsnio pakeitimas**

Pakeisti 3.138 straipsnį ir jį išdėstyti taip:

„3.138 straipsnis.Vaiko kilmės patvirtinimas

Vaiko tėvus patvirtina ~~civilinės metrikacijos įstaigoje įrašytas~~ gimimo įrašas ~~ir gimimo įrašo pagrindu išduotas gimimo liudijimas~~, **sudarytas Lietuvos Respublikos civilinės būklės aktų registravimo įstatymo nustatyta tvarka**.“

**11 straipsnis. 3.139 straipsnio pakeitimas**

Pakeisti 3.139 straipsnį ir jį išdėstyti taip:

„3.139 straipsnis. Vaiko kilmės iš motinos nustatymas

1. ~~Civilinės metrikacijos įstaiga vaiko gimimo~~ **Gimimo** įraše ~~moterį įrašo~~ vaiko motina **įrašoma moteris, nurodyta vaiko gimimo pažymėjime**~~, remdamasi medicinos įstaigos išduotu pažymėjimu apie vaiko gimimą~~.

2. ~~Jei vaikas gimė ne medicinos įstaigoje,~~ **Vaiko gimimo** pažymėjimą **sudaro sveikatos priežiūros** ~~apie vaiko gimimą išduoda medicinos~~ įstaiga **Vyriausybės nustatyta tvarka**~~, tikrinusi vaiko ir motinos būklę po gimdymo~~. **Vaiko gimimo pažymėjime motina nurodoma moteris, dėl kurios nekyla abejonių, kad ji pagimdė vaiką.**

~~3. Jei vaikas gimė ne medicinos įstaigoje ir jei vaiko motinos būklė po gimdymo nebuvo tikrinta, pažymėjimą~~ ~~apie vaiko gimimą išduoda gydytojų konsultacinė komisija Vyriausybės nustatyta tvarka. Šiame pažymėjime motina nurodoma moteris, dėl kurios gydytojų konsultacinei komisijai nekyla abejonių, jog ji pagimdė vaiką.~~

~~4~~**3**. Jei vaiko gimimo įraše nėra duomenų apie motiną arba jei motinystė nuginčyta, motinystę gali nustatyti teismas pagal moters, laikančios save vaiko motina, pilnamečio vaiko, vaiko tėvo, globėjo (rūpintojo) ar valstybinės vaiko teisių apsaugos institucijos ieškinį.“

**12 straipsnis. 3.140 straipsnio pakeitimas**

Pakeisti 3.140 straipsnio 1 dalį ir ją išdėstyti taip:

„1. Jei vaiką pagimdė motina, kuri yra susituokusi, nors vaikas pradėtas iki santuokos, kaip vaiko tėvas gimimo įraše įrašomas vaiko motinos sutuoktinis ~~remiantis santuokos įrašu, ar jo pagrindu išduotu santuokos liudijimu~~.“

**13 straipsnis. 3.142 straipsnio pakeitimas**

Pakeisti 3.142 straipsnį ir jį išdėstyti taip:

„3.142 straipsnis. Tėvystės pripažinimo tvarka

1. Vyras, laikantis save tėvu, turi teisę kartu su vaiko motina ~~paduoti civilinės metrikacijos įstaigai nustatytos formos notaro patvirtintą pareiškimą dėl tėvystės pripažinimo~~ **kreiptis į notarą, kad būtų patvirtintas pareiškimas dėl tėvystės pripažinimo.**

2. Jei vaikui yra suėję dešimt metų, pareiškimas dėl tėvystės pripažinimo ~~civilinės metrikacijos įstaigoje~~gali būti ~~priimamas~~ **patvirtintas** tik tuo atveju, kai yra vaiko rašytinis sutikimas.

3. Jei tėvystę pripažįstantis asmuo yra nepilnametis, ~~paduodant civilinės metrikacijos įstaigai~~ **tvirtinant** pareiškimą dėl tėvystės pripažinimo, reikalaujamas jo tėvų, globėjų ar rūpintojų rašytinis sutikimas. Jeigu tėvai, globėjai ar rūpintojai tokio sutikimo neduoda, leidimą gali duoti teismas nepilnamečio prašymu.

**4. Pareiškimas dėl tėvystės pripažinimo negali būti tvirtinamas, jeigu dėl tėvystės pripažinimo nesutinka pilnametis vaikas**.

**5. Notaras ne vėliau kaip kitą darbo dieną nuo pareiškimo dėl tėvystės pripažinimo patvirtinimo dienos privalo elektroninių ryšių priemonėmis išsiųsti pareiškimą notaro biuro buvimo vietos civilinės metrikacijos įstaigai.**“

**14** **straipsnis. 3.143 straipsnio pakeitimas**

1.Pakeisti 3.143 straipsnio 1 dalį ir ją išdėstyti taip:

„1. Jei yra aplinkybių, dėl kurių vaikui gimus nebus galima ~~paduoti pareiškimą~~ **kreiptis į notarą** dėl tėvystės pripažinimo, vyras, laikantis save pradėto, bet dar negimusio vaiko tėvu, kartu su būsima vaiko motina gali ~~civilinės metrikacijos įstaigai pagal būsimos vaiko motinos gyvenamąją vietą~~ **kreiptis į notarą, kad būtų patvirtintas** ~~paduoti pareiškimą~~ **pareiškimas** dėl tėvystės pripažinimo vaiko motinos nėštumo laikotarpiu.“

2. Pakeisti 3.143 straipsnio 4 dalį ir ją išdėstyti taip:

„4. Jeigu vaiko motina arba vyras~~, padavęs pareiškimą dėl tėvystės pripažinimo iki~~ ~~vaikui gimstant,~~ atšaukė ~~jį~~ **pareiškimą dėl tėvystės pripažinimo, patvirtintą šio straipsnio nustatyta tvarka**, kol vaiko gimimas nebuvo įregistruotas civilinės metrikacijos įstaigoje, vaiko kilmė iš tėvo, remiantis pareiškimu dėl tėvystės pripažinimo, neregistruojama.“

3. Papildyti 3.143 straipsnį 5 dalimi:

„**5.** **Notaras ne vėliau kaip kitą darbo dieną nuo pareiškimo dėl tėvystės pripažinimo ar pareiškimo dėl tėvystės pripažinimo atšaukimo patvirtinimo dienos privalo elektroninių ryšių priemonėmis išsiųsti pareiškimą notaro biuro buvimo vietos civilinės metrikacijos įstaigai.**“

**15 straipsnis. 3.144 straipsnio pakeitimas**

Pakeisti 3.144 straipsnio 3 dalį ir ją išdėstyti taip:

„3. ~~Tėvystės pripažinimo pareiškimas~~ **Pareiškimas dėl tėvystės pripažinimo** negali būti ~~registruojamas~~ **tvirtinamas**, jeigu dėl tėvystės pripažinimo nesutinka pilnametis vaikas.“

**16 straipsnis. 3.145 straipsnio pakeitimas**

Pakeisti 3.145 straipsnio 2 dalį ir ją išdėstyti taip:

„2. ~~Įsiteisėjęs teismo sprendimas, kuriuo patvirtinamas tėvystės pripažinimo pareiškimas, per tris darbo dienas išsiunčiamas civilinės metrikacijos įstaigai, įregistravusiai vaiko gimimą.~~ **Teismas ne vėliau kaip kitą darbo dieną nuo teismo sprendimo, kuriuo patvirtinamas pareiškimas dėl tėvystės pripažinimo, įsiteisėjimo dienos privalo elektroninių ryšių priemonėmis išsiųsti sprendimą vaiko gimimą įregistravusiai civilinės metrikacijos įstaigai.**“

**17 straipsnis. 3.147 straipsnio pakeitimas**

Pakeisti 3.147 straipsnio 3 dalį ir ją išdėstyti taip:

„3. ~~Teismas, nustatęs tėvystę, įsiteisėjusį teismo sprendimą per tris darbo dienas išsiunčia civilinės metrikacijos įstaigai, įregistravusiai vaiko gimimą~~. **Teismas ne vėliau kaip kitą darbo dieną nuo teismo sprendimo nustatyti tėvystę įsiteisėjimo dienos privalo elektroninių ryšių priemonėmis išsiųsti sprendimą civilinės metrikacijos įstaigai, įregistravusiai vaiko gimimą.**“

**18 straipsnis. 3.152 straipsnio pakeitimas**

Pakeisti 3.152 straipsnio 3 dalį ir ją išdėstyti taip:

„3. ~~Įsiteisėjęs teismo sprendimas, kuriuo nuginčyta tėvystė (motinystė), per tris darbo dienas išsiunčiamas civilinės metrikacijos įstaigai, įregistravusiai vaiko gimimą~~. **Teismas ne vėliau kaip kitą darbo dieną nuo teismo sprendimo nuginčyti tėvystę (motinystę) įsiteisėjimo dienos privalo elektroninių ryšių priemonėmis išsiųsti sprendimą vaiko gimimą įregistravusiai civilinės metrikacijos įstaigai.**“

**19 straipsnis. 3.157 straipsnio pakeitimas**

Pakeisti 3.157 straipsnį ir jį išdėstyti taip:

„3.157 straipsnis. Atstovavimas vaikams

~~1.~~ Tėvai yra savo neveiksnių nepilnamečių vaikų atstovai pagal įstatymus, išskyrus tėvus, pripažintus neveiksniais teismo sprendimu.

~~2. Tėvai savo nepilnamečiams vaikams atstovauja pateikę vaiko gimimo liudijimą.~~ “

**20 straipsnis. 3.167 straipsnio pakeitimas**

1. Pakeisti 3.167 straipsnio 2 dalį ir ją išdėstyti taip:

„2. Jei tėvų pavardės skirtingos, vaikui **tėvų susitarimu** suteikiama tėvo ar motinos pavardė ~~tėvų susitarimu~~ **arba dviguba pavardė, sudaryta** **iš tėvo ir motinos pavardžių**. Tėvui ir motinai nesusitarus ~~vieno iš tėvų~~ **dėl pavardės vaikui suteikimo**, pavardė suteikiama teismo nutartimi.“

2. Pakeisti3.167 straipsnio 4 dalį ir ją išdėstyti taip:

„4. Vaiko vardo ir pavardės pakeitimo pagrindus ir tvarką nustato teisingumo ~~ministro~~ **ministras** ~~patvirtintos Civilinės metrikacijos taisyklės~~.“

**21 straipsnis. 3.220 straipsnio pakeitimas**

Pakeisti 3.220 straipsnio 3 dalį ir ją išdėstyti taip:

„3. Prašymas įvaikinti nagrinėjamas ypatingosios teisenos tvarka. Įsiteisėjusį teismo sprendimą teismas ~~per tris darbo dienas~~  **ne vėliau kaip kitą darbo dieną nuo teismo sprendimo įvaikinti įsiteisėjimo dienos** **privalo elektroninių ryšių priemonėmis** ~~išsiunčia~~ **išsiųsti** civilinės metrikacijos įstaigai, įregistravusiai vaiko gimimą.“

**22 straipsnis. Kodekso trečiosios knygos VIII dalies pripažinimas netekusia galios**

Pripažinti netekusia galios Kodekso trečiosios knygos VIII dalį.

~~VIII DALIS~~

~~CIVILINĖS BŪKLĖS AKTŲ REGISTRAVIMAS~~

~~XX SKYRIUS~~

~~BENDROSIOS NUOSTATOS~~

~~3.280 straipsnis. Civilinės būklės aktus registruojančios įstaigos ir jų kompetencija~~

~~1. Miestų ir rajonų civilinės metrikacijos įstaigos registruoja gimimą, tėvystės pripažinimą, tėvystės nustatymą, santuokos sudarymą, santuokos nutraukimą, įvaikinimą, vardo, pavardės, tautybės pakeitimą ir mirtį.~~

~~2. Miestų, kuriuose nėra civilinės metrikacijos įstaigų, seniūnijų (išskyrus savivaldybių centrų seniūnijas) seniūnai turi teisę registruoti mirtį.~~

~~3. Lietuvos Respublikos konsulinės įstaigos turi teisę registruoti Lietuvos Respublikos piliečių gimimą, santuoką ir mirtį.~~

~~3.281 straipsnis. Civilinės būklės aktų registravimo taisyklės~~

~~Civilinės būklės aktai registruojami, atkuriami, keičiami, papildomi ir ištaisomi, laikantis Civilinės metrikacijos taisyklių, kurias tvirtina teisingumo ministras.~~

~~3.282 straipsnis. Civilinės būklės aktų įrašų kalba~~

~~Civilinės būklės aktų įrašai įrašomi lietuvių kalba. Vardas, pavardė ir vietovardžiai rašomi pagal lietuvių kalbos taisykles.~~

~~3.283 straipsnis. Draudimas įrašyti civilinės būklės aktų įrašus sau ir giminaičiams~~

~~Draudžiama įrašyti civilinės būklės aktų įrašus sau, savo sutuoktiniui, tėvams, vaikams, broliams ir seserims.~~

~~3.284 straipsnis. Dokumentai, pateikiami įrašant civilinės būklės aktų įrašus~~

~~Įrašant civilinės būklės aktų įrašus, turi būti pateikiami dokumentai, patvirtinantys pareiškėjų asmens tapatybę ir aktus, registruotinus civilinės metrikacijos įstaigose.~~

~~3.285 straipsnis. Civilinės būklės aktų įrašų įrašymas~~

~~Kiekvienas įrašomas civilinės būklės akto įrašas turi būti perskaitomas pareiškėjams, jų ir aktą surašančio pareigūno pasirašomas ir patvirtinamas civilinės būklės aktus registruojančios įstaigos antspaudu. Apie gimimo, santuokos sudarymo, santuokos nutraukimo, pavardės, vardo, tautybės pakeitimo ir mirties įrašų įrašymą pareiškėjams išduodami atitinkami liudijimai.~~

~~3.286 straipsnis. Civilinės būklės aktų įrašų nuginčijimo ir anuliavimo tvarka~~

~~1. Civilinės būklės aktų įrašai gali būti nuginčyti tik teismo tvarka.~~

~~2. Atkurtieji civilinės būklės aktų įrašai, kai surandami pirminiai įrašai, anuliuojami civilinės metrikacijos įstaigos vadovo sprendimu.~~

~~3.287 straipsnis. Civilinės būklės aktų įrašų įrašymo teisėtumo priežiūra~~

~~Civilinės būklės aktų įrašų įrašymo civilinės metrikacijos įstaigose ir seniūnijose teisėtumą prižiūri Teisingumo ministerija jos nuostatuose nustatyta tvarka.~~

~~3.288 straipsnis. Valstybės rinkliava už civilinės būklės aktų registravimą~~

~~Civilinės metrikacijos įstaigose registruojant civilinės būklės aktus, taip pat ištaisant ir keičiant aktų įrašus, valstybės rinkliava imama įstatymų nustatyta tvarka.~~

~~XXI SKYRIUS~~

~~GIMIMO REGISTRAVIMAS~~

~~3.289 straipsnis. Gimimo registravimo tvarka~~

~~1. Gimimas registruojamas vaiko gimimo vietos arba tėvų ar vieno iš jų gyvenamosios vietos civilinės metrikacijos įstaigoje.~~

~~2. Vaiko tėvų pageidavimu civilinės metrikacijos įstaiga sukuria iškilmingą gimimo registravimo aplinką.~~

~~3.290 straipsnis. Pareiškimas apie gimimą~~

~~1. Apie gimimą žodžiu arba raštu pareiškia tėvai ar vienas iš jų, o jeigu tėvai serga, yra mirę ar dėl kitų priežasčių negali to atlikti, pareiškia giminaičiai, kaimynai, medicinos įstaigos, kurioje motina pagimdė vaiką, administracija, taip pat valstybinė vaiko teisių apsaugos institucija.~~

~~2. Rasto vaiko gimimas įregistruojamas jį radusio asmens arba valstybinės vaiko teisių apsaugos institucijos pareiškimu.~~

~~3.291 straipsnis. Terminai vaiko gimimui įregistruoti~~

~~1. Apie vaiko gimimą turi būti pareikšta ir vaiko gimimas turi būti įregistruotas per tris mėnesius nuo jo gimimo dienos, o jeigu vaikas gimė negyvas, - per tris paras nuo gimimo laiko.~~

~~2. Pareiškimas dėl rasto vaiko gimimo įregistravimo turi būti paduotas per tris paras nuo vaiko radimo laiko.~~

~~3.292 straipsnis. Gimimo įrašas~~

~~1. Gimimo įraše vaiko vardas, pavardė ir tautybė, taip pat duomenys apie jo tėvus įrašomi laikantis šio kodekso 3.139, 3. 140, 3.166 ir 3.167 straipsniuose nustatytų taisyklių.~~

~~2. Jeigu vaiko tėvystė nenustatyta, duomenys apie tėvą neįrašomi.~~

~~3. Vaiko, kurio tėvai nežinomi, vardas ir pavardė įrašomi valstybinės vaiko teisių apsaugos institucijos nurodymu. Vaiko tautybė šiuo atveju neįrašoma.~~

~~4. Įregistravus vaiko gimimą, išduodamas gimimo liudijimas.~~

~~XXII SKYRIUS~~

~~TĖVYSTĖS PRIPAŽINIMO IR TĖVYSTĖS NUSTATYMO REGISTRAVIMAS~~

~~3.293 straipsnis. Tėvystės pripažinimo registravimas~~

~~1. Tėvystės pripažinimas registruojamas vaiko motinos gyvenamosios vietos civilinės metrikacijos įstaigoje remiantis motinos ir tėvo prašymais dėl tėvystės pripažinimo. Jeigu tėvystė pripažįstama po to, kai vaiko gimimas buvo įregistruotas, tėvystės pripažinimas registruojamas vaiko gimimą įregistravusioje civilinės metrikacijos įstaigoje.~~

~~2. Šio kodekso 3.140 straipsnio 5 dalyje ir 3.144 straipsnyje numatytais atvejais tėvystės pripažinimas registruojamas pateikus teismo patvirtintą prašymą dėl tėvystės pripažinimo.~~

~~3.294 straipsnis. Tėvystės nustatymo registravimas~~

~~Tėvystės nustatymas registruojamas vaiko gimimą įregistravusioje civilinės metrikacijos įstaigoje remiantis teismo sprendimu nustatyti tėvystę.~~

~~3.295 straipsnis. Duomenų apie tėvą įrašas vaiko gimimo įraše~~

~~Civilinės metrikacijos įstaiga, remdamasi prašymu dėl tėvystės pripažinimo arba teismo sprendimu nustatyti tėvystę, įrašo į vaiko gimimo įrašą duomenis apie tėvą ir išduoda naują gimimo liudijimą.~~

~~XXIII SKYRIUS~~

~~ĮVAIKINIMO REGISTRAVIMAS~~

~~3.296 straipsnis. Įvaikinimo registravimo vieta~~

~~Įvaikinimas registruojamas civilinės metrikacijos įstaigoje, įregistravusioje vaiko gimimą, remiantis teismo sprendimu įvaikinti.~~

~~3.297 straipsnis. Duomenų įrašymas įvaikio gimimo įraše~~

~~1. Jeigu teismo sprendimu įvaikiui suteiktas kitas vardas ar įtėvių pavardė, šie duomenys jo gimimo įraše atitinkamai pakeičiami.~~

~~2. Įvaikio gimimo įraše jo tėvų duomenys pakeičiami duomenimis apie įtėvius.~~

~~3. Jeigu vaiką įvaikino vienas vyras arba viena moteris, antrojo iš vaiko tėvų duomenys išbraukiami ir nauji duomenys neįrašomi.~~

~~4. Pakeitus įvaikio gimimo įraše duomenis, išduodamas naujas jo gimimo liudijimas.~~

~~XXIV SKYRIUS~~

~~SANTUOKOS REGISTRAVIMAS~~

~~3.298 straipsnis. Santuokos registravimo vieta~~

~~Santuoka registruojama vieno iš susituokiančiųjų arba jų tėvų gyvenamosios vietos civilinės metrikacijos įstaigose, taip pat Lietuvos Respublikos konsulinėse įstaigose.~~

~~3.299 straipsnis. Prašymas įregistruoti santuoką~~

~~1. Norintys susituokti asmeniškai paduoda nustatytos formos prašymą vieno iš jų arba jų tėvų gyvenamosios vietos civilinės metrikacijos įstaigai savo pasirinkimu.~~

~~2. Prašyme jie turi patvirtinti, kad yra įvykdytos visos šio kodekso 3.12-3.17 straipsniuose numatytos santuokos sudarymo sąlygos, taip pat nurodyti, kelintą kartą kiekvienas iš jų tuokiasi ir kiek turi vaikų.~~

~~3. Prašymas įregistruoti santuoką netenka galios, jeigu bent vienas asmenų, padavusių prašymą, nustatytu laiku neatvyksta įregistruoti santuokos arba prašymas atsiimamas.~~

~~3.300 straipsnis. Dokumentai, pateikiami kartu su prašymu įregistruoti santuoką~~

~~1. Norintys susituokti kartu su prašymu įregistruoti santuoką pateikia savo gimimo liudijimą ir pasą arba jį atstojantį dokumentą.~~

~~2. Ištuoktas asmuo pateikia taip pat ištuokos liudijimą.~~

~~3. Užsienio valstybių piliečiai, paduodami prašymus įregistruoti santuoką, privalo pateikti taip pat savo valstybės kompetentingos įstaigos išduotą dokumentą, patvirtinantį, kad santuokai nėra kliūčių.~~

~~3.301 straipsnis. Santuokos registravimo laikas~~

~~1. Santuoka registruojama praėjus ne mažiau kaip vienam mėnesiui nuo prašymo įregistruoti santuoką padavimo dienos.~~

~~2. Civilinės metrikacijos įstaigos vadovas norinčių susituokti prašymu ir tuo atveju, kai yra svarbių priežasčių, turi teisę leisti registruoti santuoką nepraėjus vienam mėnesiui nuo prašymo padavimo dienos.~~

~~3.302 straipsnis. Prašymo įregistruoti santuoką viešas skelbimas~~

~~1. Prašymo įregistruoti santuoką padavimo faktas skelbiamas viešai civilinės metrikacijos įstaigoje ne vėliau kaip dvi savaitės iki santuokos registravimo dienos.~~

~~2. Skelbime nurodoma ketinančių susituokti asmenų vardai, pavardės, gimimo data ir būsimos santuokos registravimo data.~~

~~3.303 straipsnis. Santuokos registravimas~~

~~1. Santuoka registruojama, kai dalyvauja ketinantys susituokti asmenys ir du liudytojai.~~

~~2. Civilinės metrikacijos įstaigos pareigūnas, prieš įregistruodamas santuoką, privalo dar kartą patikrinti, ar yra įvykdytos visos šio kodekso 3.12-3.17 straipsniuose numatytos santuokos sudarymo sąlygos.~~

~~3. Įrašius santuokos sudarymo įrašą, sutuoktiniams išduodamas santuokos liudijimas.~~

~~4. Santuoką sudariusių asmenų pasuose arba kituose jų asmens tapatybę patvirtinančiuose dokumentuose įrašoma apie santuokos įregistravimą ir nurodoma kito sutuoktinio vardas, pavardė ir gimimo metai, santuokos įregistravimo vieta ir data.~~

~~3.304 straipsnis. Bažnyčios (konfesijų) nustatyta tvarka sudarytų santuokų apskaita~~

~~1. Atitinkamos religinės organizacijos įgaliotas asmuo privalo per dešimt dienų po santuokos sudarymo bažnyčios nustatyta tvarka pateikti santuokos sudarymo vietos civilinės metrikacijos įstaigai Teisingumo ministerijos nustatytos formos pranešimą apie santuokos įregistravimą bažnyčios (konfesijų) nustatyta tvarka.~~

~~2. Civilinės metrikacijos įstaiga, gavusi pranešimą apie santuokos sudarymą bažnyčios nustatyta tvarka, įrašo santuokos įrašą ir išduoda santuokos liudijimą pagal šio kodekso 3.303 straipsnio 2, 3 ir 4 dalyse nustatytas taisykles tuo atveju, jeigu yra laikytasi šio kodekso 3.12-3.17 straipsnių reikalavimų. Tokiu atveju santuoka laikoma sudaryta nuo jos įregistravimo bažnyčios nustatyta tvarka dienos.~~

~~3. Jeigu per šio straipsnio 1 dalyje nustatytą terminą pranešimas apie santuokos įregistravimą bažnyčios nustatyta tvarka civilinės metrikacijos įstaigai nepateikiamas, santuoka laikoma sudaryta nuo tos dienos, kai ji buvo įtraukta į apskaitą civilinės metrikacijos įstaigoje.~~

~~XXV SKYRIUS~~

~~SANTUOKOS NUTRAUKIMO REGISTRAVIMAS~~

~~3.305 straipsnis. Santuokos nutraukimo registravimo vieta~~

~~Santuokos nutraukimas registruojamas teismo, priėmusio sprendimą nutraukti santuoką, buvimo vietos civilinės metrikacijos įstaigoje.~~

~~3.306 straipsnis. Santuokos nutraukimo registravimo tvarka~~

~~1. Civilinės metrikacijos įstaiga, gavusi teismo sprendimą nutraukti santuoką, įrašo santuokos nutraukimo įrašą, abiem buvusiems sutuoktiniams išduoda ištuokos liudijimus ir pažymi apie ištuoką jų pasuose ar kituose jų asmens tapatybę patvirtinančiuose dokumentuose.~~

~~2. Civilinės metrikacijos įstaiga, įregistravusi santuokos nutraukimą, išsiunčia civilinės metrikacijos įstaigai, įregistravusiai santuoką, nustatytos formos pranešimą, o pastaroji padaro pakeitimą santuokos sudarymo akto įraše.~~

~~XXVI SKYRIUS~~

~~VARDO, PAVARDĖS, TAUTYBĖS PAKEITIMO REGISTRAVIMAS~~

~~3.307 straipsnis. Vardo, pavardės, tautybės pakeitimo registravimo tvarka~~

~~Vardo, pavardės, tautybės pakeitimas registruojamas pareiškėjo gyvenamosios vietos civilinės metrikacijos įstaigoje Teisingumo ministerijos leidimu.~~

~~3.308 straipsnis. Civilinės būklės aktų įrašuose pakeitimų dėl vardo, pavardės, tautybės pakeitimo padarymas~~

~~Jeigu Teisingumo ministerija leido pakeisti vardą, pavardę, tautybę, civilinės metrikacijos įstaiga padaro atitinkamus pakeitimus gimimo, santuokos sudarymo, santuokos nutraukimo įrašuose ir išduoda vardo, pavardės, tautybės pakeitimo liudijimą bei naujus gimimo, santuokos, ištuokos liudijimus.~~

~~XXVII SKYRIUS~~

~~MIRTIES REGISTRAVIMAS~~

~~3.309 straipsnis. Mirties registravimo tvarka~~

~~1. Mirtis registruojama mirusiojo gyvenamosios vietos arba mirimo vietos vienoje iš įstaigų, nurodytų šio kodekso 3.280 straipsnyje, remiantis medicininiu mirties liudijimu.~~

~~2. Mirtis, remiantis teismo sprendimu paskelbti asmenį mirusiu ar nustačius asmens mirties faktą, registruojama sprendimą priėmusio teismo buvimo vietos civilinės metrikacijos įstaigoje.~~

~~3.310 straipsnis. Pareiškimas apie mirtį~~

~~Mirtis registruojama mirusiojo giminaičių, jo kaimynų, gyvenamosios patalpos savininko pareiškimu, taip pat medicinos įstaigos, kurioje šis asmuo mirė, administracijos ar policijos komisariato pranešimu.~~

~~3.311 straipsnis. Terminas mirčiai įregistruoti~~

~~Apie mirtį turi būti pareikšta ir mirtis turi būti įregistruota ne vėliau kaip per tris paras nuo mirimo arba mirusiojo suradimo laiko.~~

~~3.312 straipsnis. Mirties įrašas~~

~~Registruodama mirtį, šio kodekso 3.280 straipsnyje nurodyta įstaiga įrašo mirties įrašą ir išduoda mirties liudijimą.~~

~~XXVIII SKYRIUS~~

~~CIVILINĖS BŪKLĖS AKTŲ ĮRAŠŲ ATKŪRIMAS, PAPILDYMAS IR IŠTAISYMAS~~

~~3.313 straipsnis. Civilinės būklės aktų įrašų atkūrimo, papildymo ir ištaisymo tvarka~~

~~1. Civilinės būklės aktų įrašus atkuria, papildo ir ištaiso, jeigu dėl to yra pakankamas pagrindas ir nėra suinteresuotų asmenų ginčo, civilinės metrikacijos įstaigos.~~

~~2. Jei tarp suinteresuotų asmenų iškyla ginčas, civilinės būklės aktų įrašai atkuriami, papildomi ir ištaisomi teismo sprendimu.~~

~~XXIX SKYRIUS~~

~~CIVILINĖS BŪKLĖS AKTŲ ĮRAŠŲ IR JŲ KEITIMO DOKUMENTŲ SAUGOJIMAS~~

~~3.314 straipsnis. Civilinės būklės aktų įrašų ir jų keitimo dokumentų saugojimo tvarka~~

~~Civilinės būklės aktų įrašų ir jų keitimo dokumentų saugojimo tvarką nustato Teisingumo ministerija kartu su Lietuvos archyvų departamentu.~~

**23 straipsnis. 4.255 straipsnio pakeitimas**

Pakeisti 4.255 straipsnio 4 punktą ir jį išdėstyti taip:

„4) turto savininko santuokos, ištuokos, vardo, pavardės pakeitimo, mirties liudijimas ar **įrašas, sudarytas Lietuvos Respublikos civilinės būklės aktų registravimo įstatymo nustatyta tvarka**;“.

**24 straipsnis.** **Įstatymo įsigaliojimas, įgyvendinimas ir taikymas**

1.Šis įstatymas, išskyrus šio straipsnio 2 dalį, įsigalioja 2017 m. sausio 1 d.

2.Lietuvos RespublikosVyriausybė ir Lietuvos Respublikos teisingumo ministras iki 2016 m. gruodžio 31 d. priima šio įstatymo įgyvendinamuosius teisės aktus.

3. Civilinės būklės aktų įrašų įregistravimo liudijimai, išduoti iki šio įstatymo įsigaliojimo, turi įrodomąją galią.

*Skelbiu šį Lietuvos Respublikos Seimo priimtą įstatymą.*

Respublikos Prezidentas